open-index/open-wikipedia-markdown huggingface dataset:
Tha Doggfather

***Tha Doggfather*** (1996) er et musikkalbum av rapperen Snoop Dogg.

## Sporliste
#«Intro»
#«Doggfather»
#«Ride 4 Me»
#«Up Jump Tha Boogie»
#«Freestyle Conversation»
#«When I Grow Up»
#«Snoop Bounce»
#«Gold Rush» 
#«Me & My Doggz»
#«You Thought» 
#«Vapors»
#«Groupie» 
#«2001»
#«Sixx Minutes»
#«Wake Up» 
#«Snoops Upside Ya Head»
#«Blueberry» 
#«Traffic Jam»
#«Doggyland»
#«Downtown Assassins»
#«Outro»

## Eksterne lenker
*
MOTIV

**MOTIV** er medlemsbladet for ungdomsorganisasjonen Juvente. Bladet kommer ut opptil fire ganger i året.

Redaktør for MOTIV er Kjetil Vesteraas, og redaksjonen består i tillegg til redaktøren av sju frivillige redaksjonsmedlemmer pluss en grafiker.

MOTIV har et opplag på ca. 2&nbsp;000, og distribueres til alle betalende medlemmer og betalende aktivitetsmedlemmer av Juvente.

## Kort historikk
MOTIV ble opprettet da Norges Godttemplar Ungdomsforbund (NGU) og Det Norske Totalavholdsselskaps Ungdomsforbund slo seg sammen til Juvente i 1992. Da var MOTIV Juventes organ, og redaktøren ble valgt av landsmøtet og MOTIV var uavhengig av forbundsstyret. Fra og med 2007 fikk landsstyret, daværende forbundsstyret, jobben med å velge redaktør, men redaktøren kan ikke være fra landsstyret.

## Tidlligere Redaktører
* Mikkel Keilhau, 2015-2017
* Lisa Zhuang, 2013-2015
* Petter Holstad, 2011-2013
* Stian Seland, 2008-2010
* Camilla Bergfjord
* Sol Gabrielle Larsen
* Eivind Marienborg

## Referanser


## Eksterne lenker
* MOTIV-bloggen
Drakar och Demoner

***Drakar och Demoner*** er navnet på en serie svenske fantasy-rollespill utgitt siden 1982 av Äventyrsspel (Target Games) og i senere tid Riotminds. *Drakar och Demoner* er Sveriges mest solgte rollespill; anslagsvis har spillet solgt i langt mer enn 100 000 eksemplar dersom man regner alle utgavene, noe som gjør spillet stort i forhold til hvor mange svensktalende det finnes. *Drakar och Demoner* forkortes som regel *DoD*, og skal skilles fra *D&D* som betegner det større, amerikanske spillet *[[Dungeons & Dragons]]*.

## Opprinnelse
*Drakar och Demoner* er til tross for navnlikheten *ikke* en oversetting av *Dungeons & Dragons*, men var i utgangspunktet en oversettelse av Chaosiums *[[Basic Role-Playing]]* sammen med «Magic World» som var ett kampanjehefte for fantasy. Fredrik Malmberg, en av Target Games stiftere kjøpte rettigheter for å konstruere og gi ut rollespill basert på *Basic Role-Playing* i Sverige av Chaosium for et engangsbeløp.

## Utgaver
*Drakar och Demoners* versjonshistorikk er uklar ettersom utgiverne ved flere anledninger ikke har vært tydelige med om de mener *utgave* eller *regelversjon*. Forvirringen stammer fremst fra forordet til utgaven fra 1987 som i forordet omnemnes som det tredje opplaget av *Drakar och Demoner*, til tross for at det var den fjerde utgaven av grunnreglene.

## Eksterne lenker
* Open Directory: Drakar och Demoner
* http://www.stacken.kth.se/~maxz/swerpg/drakar.html Svensk
* http://www.riotminds.com/ Riotminds som er de nåværende utgiverne av Drakar och Demoner. Svensk.
* Eldkvast.se – Samlingsplass og spillmatrial for Drakar och Demoner
Peter Pohl

**Peter Pohl** (født 1940) er en svensk barnebokforfatter, og dertil lektor i numerisk analyse ved Kungliga tekniska högskolan i Stockholm. 

Hans bøker utgis vanligvis som barne- eller ungdomsbøker, til tross for at forfatteren selv sier at han ikke har noen spesiell lesergruppe i tankene når han skriver. Bøkene handler ofte om barn med problemer,og inneholder skildringer av lidelse, sorg og ondskap. Bøkene kan derfor ofte oppfattet som dystre. De seks bøkene *Regnbågen har bara åtta färger*, *Vi kallar honom Anna*, *De Stora Penslarnas lek*, *Medan regnbågen bleknar*, *Vilja växa* och *Klara papper är ett måste* utgjør en romansuite med bakgrunn i Pohls egen ungdom. Serien har blitt behandlet i en doktoravhandling av Wiveca Friman: *Växandets gestaltning i Peter Pohls romansvit om Micke*. 

Pr 2004 hadde 13 forskjellige av hans i alt 25 bøker blitt oversatt til tilsammen 13 ulike språk. *Janne, min venn* er alene oversatt til 11 språk. På norsk finnes (pr 2007) seks utgivelser: *Janne, min venn; Vi kaller ham Anna; Mens regnbuen blekner; [[Jeg savner deg, jeg savner deg!]]; Malin og Kong Gurra*; og *Men jeg glemmer deg aldri*.  

## Priser
* Nils Holgersson-plaketten 1986 (for *Janne min vän*)
* Expressens Heffaklump 1989
* Augustpriset 1992 (for *Jag saknar dig, jag saknar dig!*)
* Astrid Lindgren-prisen 1995
* Deutscher Jugendliteraturpreis 1990 och 1995

## Referanser


## Eksterne lenker
*
Castellammare di Stabia

**Castellammare di Stabia** er en by i Storbyområdet Napoli i Italia. Byen ligger innerst i Napolibukta, 30 kilometer sør for Napoli. I henhold til folketelling var det 66832 innbyggere i 2013.

## Historie
Castellammare di Stabia ligger ved den romerske byen Stabiae, som ble ødelagt av Vesuvs utbrudd i 79.

Kastellet som har gitt byen navn er trolig bygd på 800-tallet for å kontrollere den sørlige delen av Napolibukta. Festningen ble istandsatt av keiser Fredrik II og utvida under Karl I av Anjou.

## Referanser


## Eksterne lenker
*
Det marokkanske kvarter

**Det marokkanske kvarter**, eller **Mughrabi Quarter** (arabisk: حارة المغاربة *Harat al-Maghariba*), var et 800 år gammelt kvarter i den sørøstlige delen av Gamlebyen i Jerusalem, som grenset til Tempelbergets vestlige mur i øst (inkludert Vestmuren), Gamlebyens murer i sør (inkludert Dungporten), Det jødiske kvarter i vest, og Det muslimske kvarter i nord. Kvarteret hadde flere skoler og religiøse institusjoner. Det marokkanske kvarter var det femte og minste av Jerusalems kvarterer, men ble revet i 1967 av israelske myndigheter for å gjøre Vestmuren mer tilgjengelig for folket.
Lakinsk

**Lakinsk** (russisk: Лакинск) er en by i Vladimir oblast i Russland. Den ligger på venstre bredd av elva Kljazma, 30&nbsp;km sørvest for Vladimir.

Landsbyen *Undol* (russisk: Ундол), på samme sted som dagens by Lakinsk, har vært kjent siden slutten på 1400-tallet. I 1889 ble det startet en spinne- og vevefabrikk ved landsbyen. Ettersom fabrikket vokste, vokste også landsbyen. I 1927 fikk landsbyen status som bymessig bosetning og fikk nytt navn, *Lakinskij* (russisk: Лакинский) etter den lokale partilederen.  Den fikk innvilget bystatus og navnet ble endret til Lakinsk i 1969.

## Demografi
Befolkningsutvikling:
:

## Referanser


## Eksterne lenker
*
Janni Howker

**Janni Howker** (født 1957 i Nikosia i Britisk Kypros av britiske foreldre) er en britisk barnebokforfatter.

Hun er utdannet i skrivekunst fra University of Lancaster 1984, og debuterte samme år med boka *Badger On The Barge*. Hun bor nå i Cumbria i Nord-England, et miljø som danner rammen for de fleste av bøkene hennes. For eksempel handler den historiske romanen *Martin Farrell* og en gutt som havner opp i grensekrigene mellom Skottland og England fra 1200 til 1500-tallet.

## Bøker
* *Badger On The Barge*, nominert til Whitbread Children's Award 1984 og Carnegie Medal.
* *Nature of the Beast*, vant Whitbread Children's Award 1985; utgitt på norsk som *Udyret*
* *Isaac Campion*, vant Somerset Maugham Award 1987
* *Martin Farrell*
* *Walk With a Wolf*
* *The Topiary Garden*
## Referanser
Det jødiske kvarter

**Det jødiske kvarter** (hebraisk: , *HaRova HaYehudi* eller *Rova*, , *HaRova HaYehudi*; , *Harat al-Yehud*) er et av de fire tradisjonelle kvarterene i Gamlebyen i Jerusalem. Området er 116&nbsp;000 m² stort, og ligger sørøst i den innmurte byen. Det strekker seg fra Sionporten i sør, langs Det armenske kvarter i vest, opp til Cardo i nord og helt til Vestmuren og Tempelberget i øst.  I bydelen ligger blant annet den gjenoppbyggede Hurva-synagogen.

## Referanser
Strunino

**Strunino** (russisk: Стру́нино) er en by i Vladimir oblast i Russland. Den ligger rundt 120&nbsp;km vest for Vladimir.

Landsbyen Strunino har vært kjent siden 1492. Den fikk innvilget bystatus i 1938. 

## Demografi
Befolkningsutvikling:
:

## Referanser


## Eksterne lenker
*
Lygia Bojunga

**Lygia Bojunga** (født 1932 i Pelotas) er en brasiliansk barnebokforfatter, som tidligere skrev under navnet **Lygia Bojunga Nunes**.

Hun vokste opp i Rio de Janeiro, og begynte å arbeide som skuespiller. Etter å ha arbeidet som skuespiller brøt hun av, og opprettet en skole for fattige barn. Ved siden av forfatterskapet ledet hun flere prosjekter for å bekjempe analfabetisme i hjemlandet. 

Hun ble den første forfatteren fra den tredje verden som mottok H.C. Andersen-medaljen.

Hennes bøker behandler emner som død, savn, drøm og virkelighet, ofte med tydelig samfunnskritikk. På norsk finnes bøkene *Gudmorens hus* (1983); *På slakk line* (1985); *Vennene* (1986) og *Min venn maleren* (1987). 

## Priser
* 1982 – H.C. Andersen-medaljen
* 2004 – Litteraturprisen til minne om Astrid Lindgren

## Referanser
Margareta Strömstedt

**Gunhild Margareta Strömstedt** (født **Henriksson**; 19. mai 1931, død 28. mars 2023) var en svensk barnebokforfatter, journalist og oversetter.

Hun debuterte i 1961 med *Fjärilar i klassen och andra sagor om mina vänner bland tomtarna*, og skrev i alt 18 bøker. Hun skrev de fem bøkene i serien om *Majken*, biografien *Astrid Lindgren – en livsskildring* (1978, 2001) og de to romanene *Det skjulte folket* og *Gå mot solen : fortellingen om Julia og Kim*.

Hun var mor til artisten og låtskriveren Niklas Strömstedt.

## Priser og utmerkelser (utvalg)

## Referanser
Castellammare

**Castellammare** kan sikte til følgende kommuner i Sør-Italia:

*Castellammare di Stabia, en by i provinsen Napoli

*Castellammare del Golfo, en kommune i provinsen Trapani på Sicilia
Lophius americanus

***Lophius americanus*** er en rovfisk i breiflabbfamilien. Den blir inntil 120&nbsp;cm lang og 22&nbsp;kg.

## Eksterne lenker
*
Anne Cameron

**Anne Cameron** (1938–2022) var en canadisk forfatter av romaner, lyrikk, drama og barne- og ungdomsbøker.

Flere av hennes bøker er inspirert av urbefolkningenes kultur og mytologi; det gjelder blant annet de to bøkene som er oversatt til norsk: *Barn av Sitt Folk* (1990) og *Drømmetaleren* (1993).

## Referanser


## Eksterne lenker
*
Præriehunder

* *[[Cynomys gunnisoni]]*
* *[[Cynomys leucurus]]*
* *[[Cynomys ludovicianus]]*
* *[[Cynomys mexicanus]]*
* *[[Cynomys parvidens]]*

**Præriehunder** er en amerikansk slekt av gnagere i ekornfamilien. De fem artene er utbredt i prærieområder i Nord-Amerika, fra Canada til Mexico. 

Navnet «hund» har de fått på grunn av sin gjøende stemme. De har underjordiske bol, og det dannes mange jordhauger under utgravingen. De lever sammen i store grupper og danner et nettverk av ganger under bakken. Præriehundene kan bli 45 centimeter lange. De sitter gjerne oppreist på bakbena og speider etter fiender. 

Præriehunder er svært sosiale dyr som hilser hverandre med at de presser leppene mot hverandre (kysser). De har også utviklet et språk for trusler og ukjente dyr.

## Eksterne lenker
*
Joe Chindamo

**Joe Chindamo** (født 1961 i Melbourne i Australia) er en australsk jazzpianist.

## Diskografi
* *Reflected Journey* (Spilt inn 1991/2, gitt ut 1997)
* *Anyone Who Had a Heart* (Spilt inn 1996, gitt ut 1997)
* *Good Little Ploy* (Spilt inn 1998, gitt ut 2000)
* *Tender is the Night* (2001) sammen med Nina Ferro
* *The Joy of Standards* (Recorded 2000, released 2001)
* *America! – Joe Chindamo plays the [[Paul Simon]] song book* (2002)
* *The First Take* (2002) gjenutgivelse av 1993-opptak
* *The Joy of Standards Vol. 2* (2003)
* *Paradiso – The Joy of Film Music*
* *Joe Chindamo Solo – Live at Umbria Jazz '05, Italy*
* *[[Graeme Lyall]] meets Joe Chindamo – Love, [[Blues]] and other Fiction*
* *Duende – The Romantic Project*
* *Joe Chindamo Trio featuring Graeme Lyall – Smokingun*
* *2X2 [[James Morrison]] and Joe Chindamo*

## Eksterne lenker
* 
*
Ulvenatten (film)

***Ulvenatten*** er en norsk action-thriller fra 2008, basert på romanen av samme navn.

Filmen hadde premiere i Norge 29. februar 2008. Den er regissert av Kjell Sundvall. Filmen hadde et besøkstall på  da den gikk på norske kinoer.

## Handling
Under direktesendingen av et debatt-program på TV-kanalen «Kanal ABC» griper en gruppe tsjetsjenere til våpen. De tar programleder Kristin Bye (spilt av Anneke von der Lippe) og flere andre gjester i studio, som gisler. Terroristene krever at hele situasjonen skal vises på direktesendt TV over hele verden, og kommer også med en rekke andre krav.

Men bak TV-kamera må politiets forhandlere forsøke å finne frem til en løsning, og redde flest mulig gissel ut av studioet i live. Dette blir en kamp mot klokken.

## Rolleliste
* Anneke von der Lippe som programleder Kristin Bye
* Dejan Čukić som en terrorist
* Christian Skolmen som forhandler
* Ingar Helge Gimle som operativ uteleder
* Jørgen Langhelle som antiterrorpolitiets aksjonsleder
* Stig Henrik Hoff som polititjenestemann i politiets beredskapsstyrke
* Ramadan Huseini som "«Ulven», en terrorist
* Lars Arentz-Hansen som leder for politiets beredskapsstyrke
* Ramil Aliyev som en tsjetsjensk student

## Anmeldelser
*Dagbladet 
*Dagsavisen 
*Aftenposten  
*Verdens Gang 

## Se også
**[[Ulvenatten]]* – Romanen

## Referanser


## Eksterne lenker
* 
* Filmweb.no:Intenst gisseldrama i «Ulvenatten»
Torre Annunziata

**Torre Annunziata** er en by i Storbyområdet Napoli i Italia. Byen ligger innerst i Napolibukta ved foten av Vesuv, 20&nbsp;km sør for Napoli. Det bor 43 254 innbyggere i byen (2013).

Byen ble – sammen med nabobyen Pompeii – ødelagt ved Vesuvs utbrudd i år 79. Den gjenreiste byen ble ødelagt ved et nytt utbrudd i 1631.

Torre Annunziata er en industriby med våpenindustri, farmasøytisk industri og noe verftsindustri. Tidligere hadde byen et stort jernverk og betydelig matvareidustri.

De arkeologiske utgravningene ved Oplonti er på UNESCOs verdensarvliste.

Til tross for sin beliggenhet og den vakkert restaurerte antikke Villa Poppaea besøkes Torre Annunziata i liten grad av turister. Byen har et dårlig rykte på grunn av Camorraen, med drap, utpressing og narkotikahandel.

## Referanser


## Eksterne lenker
*
Kavring

**Kavring** er en bakevare fremstilt av boller eller (ofte søtt) brød som er tørket ved varme. Bollene kan være hvetebasert, eller fremstilt fra andre melsorter. Knust kavring kalles strøkavring eller griljermel.

**Skonrok** er en kavring av hvetemel og fin sammalt rug.

## Matretter hvor kavring inngår
*Tilslørte bondepiker
*Soll

## Referanser
Vannblemme

En **vannblemme** er en forsvarsmekanisme i menneskekroppen som for eksempel kan oppstå ved gnagsår. Når det ytre hudlaget skilles fra det indre laget, samler det seg serøs væske (den flytende delen av blodserumet) mellom lagene mens huden repareres under.

Dersom vannblemmen oppstår i forbindelse med en blødning, kan det oppstå en blodblemme.

## Årsak
En vannblemme kan oppstå som et resultat av kjemisk eller fysisk skade. Et eksempel på en kjemisk skade er allergisk reaksjon. En fysisk skade kan være varme, frost eller friksjon.

Vannblemmen utvikles vanligvis når friksjon eller irritasjon på hudoverflaten gjør at hudlagene skilles. Væske fyller rommet i mellom hudlagene mens huden repareres. Du vil vanligvis finne vannblemmer på føtter eller hender, som begge er ideelle steder for en vannblemme.

Vannblemmer kan også oppstå i forbindelse med kjønnssykdom.

## Hvordan unngå vannblemmer?

Minimalt med friksjon er den beste måten å unngå vannblemmer på. Sko som passer, sokker og arbeidshansker hjelper til å redusere risikoen for at vannblemmer skal oppstå.
Det å forsikre seg om at skoene er riktig størrelse og form, og at sokkene er laget av en syntetisk blanding er gode forholdsregler. Man kan også få tak i salver for å minske friksjon i forbindelse med trening.

## Behandling

En vannblemme vil vanligvis forsvinne ganske fort av seg selv med mindre det oppstår en infeksjon. Dersom blemmen sprekker, vil huden under være langt mer sårbar da dette er et åpent sår. Hvis dette skulle skje, bør man desinfisere såret og sette på et plaster eller en bandasje for å unngå at skadelige bakterier kommer til. Plasteret eller bandasjen bør ikke sitte for stramt siden dette kan føre til friksjon.

Dersom blemmen har sprukket, bør man ikke fjerne den overflødige huden (med mindre den er revet opp eller skitten). Verk og rød og sår hud rundt såret er tegn på infeksjon. Små, hele blemmer som ikke er ubehagelige bør få helbrede seg selv i fred nettopp fordi vannblemmens beste beskyttelse mot infeksjoner er dens egen hud.

Noen vannblemmer kommer på steder der de gir ubehag ved bevegelser, spesielt dersom det innvendige trykket blir for stort. Da kan en tømme den ved å stikke hull og la en del væske renne ut. Et slikt dreneringshull bør ikke settes i selve blemmen, men i kanten fra den urørte huden og inn. Hullet vil da normalt tette seg selv uten at det innvendige av blæra blir forurenset.

## Se også
*Herpangina
*Helvetesild

## Referanser


## Kilder
*- National Health Service: Engelsk tekst, innhentet 04.09.12
Friedrich Wilhelm Kritzinger

**Friedrich Wilhelm Kritzinger** (født 14. april 1890 i Grünfier i Tyskland, død 25. april 1947 i Nürnberg) var en tysk embedsmann og nazistisk politiker som virket i Hitlers rikskanselli. Han deltok på Wannseekonferansen i 1942. 

## Liv og virke
### Bakgrunn
Friedrich Wilhelm Kritzinger var sønn av en protestantisk pastor i Grünfier nær Filehne (polsk: *Wieleń*) i den prøyssiske provins Posen. Han tok sitt *[[Abitur]]* i 1908 og studerte så rettsvitenskap. 

Under første verdenskrig 1914–1918 tjenestegjorde Kritzinger i den tyske hær, med grad som løytnant i reserven.

### Karriere
I 1921 fikk han ansettelse i justisministeriet. Årene 1925–26 arbeidet han i det prøyssiske hendelsministerium, men kom tilbake til justisministeriet i 1926.

### Under Det tredje rike
Han meldte seg inn i Nazistpartiet i 1938. I februar 1938 ble Kritzinger overført til Rikskanselliet, der han ble leder av Avdeling B med tittel permanent sekretær. Tidlig i 1942 Kritzinger ble han promovert til statssekretær.

### Wannseekonferansen
Han var underleder for Rikskanselliet under Hans Lammers og var tilstede under Wannsee-konferansen i 1942. Etter konferansen forsøkte han å fratre sin stilling i Rikskanselliet, men avskjedssøknaden ble avslått med begrunnelsen at «det ville bli verre uten ham». Historikere har spekulert på om han kanskje hadde åpent og klart motsatt seg Wannse-protokollene, noe som ville kunne forklare hans forsøk på å slutte i stillingen. Men det er ikke bevart noen tydelige historiske kilder som kan støtte eller bekrefte en slik antagelse.

### Etterkrigstiden

Han ble arrestert i 1946. Under Nürnbergprosessen erklærte han at han skammet seg over grusomhetene begått av naziregimet. Han ble frikjent og døde i Nürnberg påfølgende år.

## Film
Kritzinger ble spilt av David Threlfall i filmen *[[Conspiracy]]* fra 2001.

## Litteratur
* Freiherr-vom-Stein-Gesellschaft: *Persönlichkeiten der Verwaltung*, 1991, S. 445–449.

## Referanser
Vibeke Marx

**Vibeke Marx** (født 9. mars 1948) er en dansk forfatter, både av romaner, noveller og barnebøker.

Hun er utdannet fritidspedagog, og debuterte i 1990 med ungdomsboken *Held og lykke Robinson*, som vant en nordisk manuskriptkonkurranse. Hun har skrevet ca. 35 bøker. 

På norsk finnes debutboka *Lykke til, Robinson* (1992), romanen *Morgenåpner* (1996) og barneboka *Den lille, store jenta* (2002).

## Referanser
 
 
 

## Eksterne lenker
* 
*
Vi flyr

**Vi flyr** var et norsk, populærvitenskapelig magasin med månedlige utgivelser og omhandlet alle typer flygning. Magasinet ble etablert under navnet «Luftens Helter» i 1956, med Finn Arnesen som redaktør. Bladet var utgitt av Bladkompaniet. Etter 68 utgivelser endret magasinet i 1961 navn til «Vi flyr», men bladet var nummerert som 69 i rekken. «Vi flyr» kom med 58 utgivelser, og opphørte i 1967 etter utgave nummer 127.

Bladet var rettet mot flyinteressert ungdom. Hver utgave var på 34 eller 42 illustrerte sider. «Vi flyr» ble utgitt hver måned til og med 1964. I 1965 kom bladet med syv nummer, fire i 1966 og til sist to nummer i 1967. Etter dette gikk bladet inn.

## Referanser
John Marsden (forfatter)

**John Marsden** (1950–2024) var en australsk ungdomsbokforfatter.

Marsden vokste opp i Melbourne, fra 1960 i Sydney. Han brukte flere år på å velge rett universitetsstudium, og hadde flere strøjobber. Etterhvert ble han lærer, og fortsatte å skrive ved siden av. Han debuterte i 1987 med *Så mye å si deg&nbsp;...* (engelsk: *So Much To Tell You*, utgitt på norsk i 1992).

John Marsden er mest kjent for sjubindsserien som begynner med *[[I morgen, da krigen kom]]*, om en ungdomsgjeng som utvikler seg til en geriljagruppe når Australia okkuperes av en fremmed krigsmakt. Bøkene ble utgitt fra 1994 til 1999. Serien ble kåret til Australias mest populære ungdomsbøker, og har blitt brukt i leseprosjekter både i Sverige og Norge. I Norge er alle de sju bindene utgitt på Jevelforlaget, oversatt av Jon Vegard Lunde.

## Bøker på norsk
* *Så mye å si deg ...* (*So much to tell you...*; ungdomsroman; oversatt av Merete Alfsen)

;*I morgen*-serien 
# *[[I morgen, da krigen kom]]* (*Tomorrow, when the war came*)
# *Når natten er mørkest*
# *Frosten, tredje dag* (*The third day, the frost*)
# *Mørket, min venn* (*Darkness, be my friend*)
# *Ute etter hevn* (*Burning for revenge*)
# *Nattjakt* (*The night is for hunting*)
# *Bortenfor daggry* (*The other side of dawn*)

## Referanser


## Eksterne lenker
* johnmarsden.com.au
* jevelforlaget.no, Marsdens norske forlag
Per Frandsen

**Per Frandsen** (født 1970) er en dansk fotballtrener og tidligere fotballspiller som er hovedtrener for .

Midtbanespilleren Frandsen spilte 23 kamper for . I løpet av karrieren spilte han for klubbene B&nbsp;1903, , , ,  og .

## Referanser


## Eksterne lenker
*
Pseudoplatystoma tigrinum

***Pseudoplatystoma tigrinum*** er en malle i gruppen Pimelodidae. Den blir opptil 130 cm lang.
Den lever av krabber, reker og mindre fisk. 

Den fiskes med garn og er den viktigste mallen i garnfiskerier i Guaporé og Mamoré-elvene. Den fiskes også for sport.

*Pseudoplatystoma tigrinum* har en viss utbredelse i akvariehandelen, skjønt den blir for stor for de fleste private akvarier.

## Referanser




## Eksterne lenker
*
Julian Scherner

**Julian Scherner** (født 23. september 1895 i Bagamoyo i Tysk Østafrika, død 28. april 1945 i Polen) var en SS-offiser under andre verdenskrig. Scherner er kjent for sin karriere som SS-und Polizeiführer i Kraków, Polen. Han hadde graden Oberführer i SS.

Scherner deltok i 1923 i ølkjellerkuppet. Han var med i Frikorps Oberland og meldte seg i 1932 inn i SS og NSDAP. I 1937 overtok han ledelsen av SS-Führerschule i Dachau. Fra september 1939 til 11. november var han regimentskommandant i SS-Gebirgsjäger-regiment 11 "Reinhard Heydrich". Fra sommeren 1940 til vinteren 1940 var han kommandant over 8. Totenkopf-Standarte. I august 1941 ble han SS-und Polizeiführer i Kraków. Han var i kraft av den stillingen ansvarlig for deportasjonen til Belzec og masseskytingen i Tarnow. Han oppløste ghettoene i sitt distrikt ved å deportere gettobeboerne til Auschwitz. Han ble forflyttet til Dachau i april 1944. 

Han ble funnet død ved et skogsområde i Niepołomice i sørlige Polen like før krigens slutt. Dødsfallet skjedde under uklare omstedigheter.

## Referanser
Gunnel Malmström

**Gunnel Malmstrøm** (født 10. august 1921, død 7. august 2007) var en norsk oversetter og forlagskonsulent i Aschehoug forlag.

Hun tok magistergraden i litteraturhistorie ved Universitetet i Oslo i 1954 om Pär Lagerkvist, og var ansatt i Aschehoug fra 1955 til 1988. Som forlagskonsulent samarbeidet hun tett med blant andre Torborg Nedreaas, Hans Børli og Ebba Haslund. Samtidig oversatte hun en lang rekke bøker fra svensk til norsk, blant dem bøker av Tove Jansson og Kerstin Ekman. Hun var en av initiativtakerne til Tverrlitterært Kvinneforum i 1978

Hun ble i 2001 tildelt Bastianprisen for barne- og ungdomslitteratur for «en fremragende oversettergjerning» og fikk Norsk kulturråds oversetterpris i 1985 og Kirke- og undervisningsdepartementets oversetterpris i 1981. 
## Referanser
Nordic Black Theatre

**Nordic Black Theatre** er et teater i Oslo. Det ble stiftet i 1992 av Cliff Moustache og Jarl Solberg, som fremdeles (2023) er de som leder teateret med Moustache som kunstnerisk og Solberg som daglig leder.

## Lokaler
Opprinnelig holdt stiftelsen til i Parkteatret på Grünerløkka, men i 2001 overtok de Teaterbåten «Innvik» og flyttet virksomheten dit. I 2010 ble båten solgt, og Nordic Black kjøpte Caféteateret i Hollendergata 8, hvor de fortsatt holder til (per 2023). Kafédrift, konserter og forestillinger er noe av det som tilbys.

## Konsept
Teateret vender seg til scenekunstnere og ungdom med bakgrunn fra den tredje verden. Nordic Black Theatre produserer egne forestillinger og tar imot gjestespill, og er det eneste kosmopolitiske teateret i Norden.

Virksomheten drives med støtte fra Kulturdepartementet, Kulturdirektoratet (tidligere Norsk kulturråd) og Oslo kommune. 

## Teaterskolen Nordic Black Xpress
I tillegg til å sette opp sceneforestillinger driver Nordic Black Theatre også teaterskolen Nordic Black Express. Målet er å gi et positivt selvbilde til barn og unge med ståsted i flere kulturer.

## Forestillinger (utvalg)
Noen forestillinger som er satt opp av Nordic Black Theatre:
*''Shakespeare in Rap'' – oktober 2007
*''Vi har en drøm'' – desember 2007
*''Hvem var Eugene Ejike Obiora'' – mars 2008
**[[Heritage]]* – oktober 2008 på Den norske opera, prøvesalen

## Bildegalleri

Fil:Portrett av Cliff A. Moustache - ca. 1990 - kunstnerisk leder av Nordic Black Theatre - Oslo byarkiv - A-10419Ua0079003.jpg|Cliff A. Moustache, kunstnerisk leder for Nordic Black Theatre, fotografert ca. 1990 
Fil:Nordic Black Theatre on ship in Oslo.jpg|Teaterbåten MS «Innvik» 
Fil:MS Innvik 02.jpg|MS «Innvik»  


## Referanser
Jørund Mannsåker

**Jørund Mannsåker** (født 8. september 1920 i Ullensvang, død 30. desember 1989 i Oslo) var universitetslektor, oversetter og filolog.

Han vokste opp i Ullensvang, Voss og Oslo, og ble cand.philol. i 1947 med en oppgave om norsk utvandrerlitteratur. Han tok senere opp det samme emnet i doktoravhandlingen i 1971. Mannsåker var sendelektor i norsk ved flere utenlandske universitet: i Groningen, Uppsala og ved St. Olaf College, Minnesota. Han arbeidet også som konsulent for forlagene Gyldendal og Det Norske Samlaget, og som oversetter. Kirke- og undervisningsdepartementets oversetterpris i 1978.

Han var gift med Kari Borg Mannsåker og bror til Bergfrid Fjose og Dagfinn Mannsåker.

## Referanser
Roing under Sommer-OL 1984

**[[Roing]]** var med på det olympiske programmet for nittende gang under OL 1984 i Los Angeles. Det ble konkurrert i totalt fjorten roøvelser, åtte for menn og seks for kvinner. Romania ble beste nasjon med seks gullmedaljer foran USA med to.

## Medaljer
  

## Menn
### Singelsculler

### Dobbeltsculler

### Toer uten styrmann

### Toer med styrmann

### Dobbeltfirer

### Firer uten styrmann

### Firer med styrmann

### Åtter

## Kvinner
### Singelsculler

### Dobbeltsculler

### Toer uten styrmann

### Dobbeltfirer med styrmann

### Firer med styrmann

### Åtter
Pertti Karppinen

**Pertti Johannes Karppinen** (født 17. februar 1953 i Vemo) er en tidligere finsk roer som vant tre olympiske gullmedaljer på rad i singlesculler, i 1976, 1980 og 1984. I tillegg ble han verdensmester i 1979 og 1985. Karppinen åpnet vanligvis roligere enn konkurrentene, og lå ofte flere båtlengder etter dem, før han avsluttet med en meget sterk spurt.

Karppinen og den tyske roeren Peter-Michael Kolbe rivaliserte om tittelen som verdens beste singlesculler. Selv om Kolbe hadde flere OL- og VM-medaljer enn noen annen singlesculler i historien, vant han aldri OL-gull. To ganger, i 1976 og 1984, ledet Kolbe hele løpet, men ble tatt igjen av Karppinen på de aller siste metrene. Kolbe og Karppinen møttes ikke under lekene i Moskva i 1980 fordi Vest-Tyskland valgte å boikotte lekene i protest mot Sovjetunionens invasjon av Afghanistan.

Karppinen og Kolbe møttes for siste gang under Sommer-OL 1988. Karppinen nådde ikke finalen, men vant trøstefinalen og kom dermed på 7.-plass. Kolbe tok på nytt sølv etter å ha blitt slått av unggutten Thomas Lange. Karppinen deltok også i Sommer-OL 1992, der han endte på 10.-plass.

Karppinen og russeren Vjatsjeslav Ivanov er de eneste mannlige roerne som har vunnet OL-gull i singlesculler tre ganger på rad.

## Referanser


## Eksterne lenker
*
Broken Arrow (Oklahoma)

**Broken Arrow** er en by i det nordøstre Oklahoma, primært i Tulsa County men også med en bit i Wagoner County. Byen er 4. størst i Oklahoma.

## Referanser


## Eksterne lenker
*
Ole Lysø

**Ole Lysø** (født 29. april 1940) er en politiker som representerer Arbeiderpartiet. Han var ordfører i Austrheim kommune i Hordaland fra 2003 til 2011. Han har også tidligere vært ordfører i kommunen. Han var medlem av kommunestyret i 44 år, fra 1967 til 2011. Han ble hedret med KS-medaljen da han gikk av som ordfører i 2011.

## Referanser


## Eksterne lenker
*
Paul de Lagarde

**Paul Anton de Lagarde** (født 2. november 1827 i Berlin, død 22. desember 1891 i Göttingen) var en tysk bibelforsker og orientalist. Han tilhørte det prøyssiske konservative parti og var også en ekstrem antisemitt. Hans Deutsche Schriften (1878–1881) ble en tekst brukt av nasjonalister.

## Liv og virke
### Bakgrunn
Paul de Lagarde ble født som Paul Bötticher. Som ung voksen skiftet han etternavn til de Lagarde fra sin mors familie, av respekt for sin grandtante som oppdro ham. I Berlin (1844–1846) og Halle (1846–1847) studerte han teologi, filosofi og orientalske språk.

I 1852 studerte han i London og Paris.

### Karriere
I 1854 ble han lærer ved Berlin offentlige skole, men han fortsatte sine studier av Bibelen. Han redigerte *[[Didascalia apostolorum syriace]]* (1854) og andre syriske tekster samlet i London og Paris. I 1866 tok han tre års permisjon for å samle materiale og etterfulgte i 1869 Heinrich Ewald som professor i orientalske språk i Göttingen.

I likhet med Ewald var Lagarde aktiv i en rekke emner og språk, men hans hovedbeskjefigelse, tolkningen av Bibelen, var alltid det viktigste. Han redigerte den arameiske oversettelsen (kjent som Targum) av Profetenes bok i henhold til Codex Reuchlinianus, *Prophetae chaldaice* (1872), *Hagiographa chaldaice* (1874), en arabisk oversettelse av evangeliene, *Die vier Evangelien*, *arabisch aus der Wiener Handschrift herausgegeben* (1864), en syrisk oversettelse av de apokryfe bøker i Det gamle testamente, *Libri V. T. apocryphi syriace* (1865), en koptisk oversettelse av mosebøkene, *Der Pentateuch koptisch* (1867), og den lucianske teksten i Septuaginta.

Han viet seg til studiet av orientalske emner og publiserte *Zur Urgeschichte der Armenier* (1854) and Armenische Studien (1877). Han studerte også persisk og publiserte *Isaias persice* (1883) og *Persische Studien* (1884). Han fulgte sin koptiske studier opp med *Aegyptiaca* (1883) og publiserte mange små bidrag til studiet av orientalske språk i *Gesammelte Abhandlungen* (1866), *Symmicta* (1. 1877, ii. 1880), *Semitica* (i. 1878, ii. 1879), *Orient alia* (1879–1880) og *Mittheilungen* (1884). *Onomastica sacra* (1870; 2nd ed., 1887) bør også nevnes.

Lagardes antisemittisme la grunnlaget for aspekter ved völkisch-bevegelsen og nasjonalsosialismens ideologi, og særlig påvirket han Alfred Rosenberg. Lagarde mente at Tyskland skulle skape en nasjonal form for kristendom renset for semittiske elementer og han så på jøder som en «pest» og som «parasitter» som skulle bli tilintetgjort «så raskt og grundig som mulig». I 1885 foreslo han at Madagaskar som egnet til å ta imot Europas jøder. Forslaget fikk sine tilhengere både i Tyskland og Storbritannia, og på fransk kunne man si *Madagassez les Juifs* (= madagaskér jødene), og ikke nødvendigvis som et fiendtlig utsagn, for til å begynne med vurderte også sionistene stedet.

## Referanser
Nikolaj Ignatov

**Nikolaj Grigorijevitsj Ignatov** (født  i Tisjanskaja, Nekhajev-regionen, Tsaritsyn-provinsen, død 14. november 1966, Moskva) var en sovjetisk politiker.

Ignatov ble medlem av Den røde armé 16 år gammel. Han hadde ingen formell utdannelse, men arbeidet for Det statlige hemmelige politi (VchK-OGPU) fra 1921. I 1924 ble han medlem av Sovjetunionens kommunistiske parti, og ble tildelt ulike oppgaver av partiet i Sentral-Asia i årene 1930–1932.

Ignatov deltok i kurs i marxisme-leninisme og ledet en partiorganisasjon ved «Gosznak» i Leningrad. I 1936 ble han førstesekretær i Lenin-distriktets partikomité og fikk en nøkkelrolle i Kuybyshev-provinsen.

Under den 18. partikongress ble han valgt som kandidat-medlem (1939–1941) av Sentralkomitéen, men ble avskjediget i 1941 og flyttet til en sekundær post i Orjol. I Orjol ble han leder av Orjol-provinsens kommunistparti, og i 1949 ble han utnevnt til førstesekretær av partiorganisasjonen i Krasnodar-provinsen. 

Under den 19. partikongress (1952) ble han valgt til fullt medlem av Sentralkomitéen. Dens plenum valgte han som kandidatmedlem til stillingen som formann for Det øverste sovjets presidium og sekretær av Sentralkomitéen for perioden 16. oktober 1952–5. mars 1953, men en opprivende strid i kjølvannet av Stalins død førte til at han ble avskjediget fra disse embedene.

I årene 1952–1953 var han landbruksminister i Sovjetunionen. I 1953 arbeidet han i en kortere periode som førstesekretær i kommunistpartiets organisasjon i Leningrad kommune og som andresekretær i kommunistpartiets organisasjon i provinsen Leningrad. I 1953 ble han flyttet til Voronezj-provinsen, og i 1955 til Gorkij-provinsen, hvor han var partileder.

Hans støtte til Nikita Khrusjtsjov i juni 1959 medførte at han ble fullt medlem av Sentralkomitéens presidium 29. juni 1957–17. oktober 1961, på en tid da Khrusjtsjovs motstandere ble ekskluderte fra lederskapet. Den 17. desember 1957 ble han også gjeninnsatt som sekretær av Sentralkomitéen, en stilling han hadde frem til 4. mai 1960.

I en periode på sju måneder i 1959 var Ignatov formann for Det øverste sovjets presidium. I perioden 1960–1962 var han visestatsminister for Sovjetunionen og ledet *Statskomitéen for tilveiebringelse av landbruksproduksjon*, men mistet sitt sete i det presidiet, da han ikke ble gjenvalgt under den 22. partikongress i oktober 1961.

Ignatov fikk igjen stillingen som formann for Det øverste sovjets presidium den 20. desember 1962, og døde i embedet den 14. november 1966.

## Referanser
Isak Rogde

**Isak Rogde** (født 3. februar 1947 på Senja, død 3. januar 2010 i Oslo) var en norsk oversetter. 

Rogde ble utdannet cand.mag. fra Universitetet i Oslo i 1972. Han arbeidet som lærer, forlagskonsulent og fra 1984 som frilans oversetter. Han oversatte godt over 150 bøker til norsk fra dansk, engelsk, russisk, svensk og tysk. Fra januar 2006 til juni 2008 var han sendelektor ved Statsuniversitetet i Moskva. Han var medforfatter av tre bøker om Russland. Han skrev også artikler for bl. a. Jazznytt og Syng og Segn. 

## Priser og utmerkelser
Isak Rogde fikk Bastianprisen for barne- og ungdomslitteratur i 1989 for sin oversettelse av  Peter Pohl: *Janne, min venn* og Bastianprisen for voksenlitteratur i 2010 for sin oversettelse av Uwe Tellkamps *Tårnet*. Dette er første gang Bastianprisen har blitt utdelt posthumt.
Han har også blitt tildelt Kirke- og undervisningsdepartementets oversetterpris og har to ganger kommet på IBBY's hedersliste (International Board on Books for Young People Honour List).   

Rogde var bosatt i Oslo.

## Referanser


## Eksterne lenker
* Oversikt over Rogdes oversettelser på Nasjonalbibliotekets hjemmesider
* Prisbelønnet oversetter er død, NRK, 05.01.2010
Jordveps

**Jordveps** (*Vespula vulgaris*) er en av de vanligste stikkvepsartene i Norge.

## Utbredelse
Jordveps er utbredt på hele den nordlige halvkule, den er innført til Australia og New Zealand. I Norge finnes den til 70 grader nordlig bredde.

## Utseende
Jordveps varierer i størrelsen og er mellom 17-20&nbsp;millimeter lange. Fargene er typiske for stikkvepser, gult og svart. Jordveps hører til i slekten av kortkinnet stikkveps (*Vespula*), der avstanden mellom fasettøyets nedre kant og kjeven er svært liten, mindre enn følehornets bredde.

Den kan forveksles med tyskveps (*Vespula germanica*), men kan skilles på ansiktet. Hunner (arbeidere) til jordveps har et markert «ankerformet» svart merke i ansiktet (munnskjoldet), mens den tyske vepsen har tre prikker. Det er også noen små forskjeller på mønsteret på bakkroppen.  «Ankermerket» i ansiktet kan variere i fasong, i tillegg finnes et lignende merke i ansiktet hos flere andre arter, som hos rødveps (*Vespula rufa*) og hos flere av artene i slekten langkinnet stikkveps (*Dolichovespula*). Hanner har ikke et slikt «ankermerke» i pannen og kan skilles fra andre arter, særlig på forskjeller i genitaliene.

## Levevis
Jordveps er predatorer (rovdyr) og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt.

Både jordveps og tyskveps danner store svermer og bygger store bol, og kan ha opptil 20&nbsp;000 celler.  Bolene til jordvepsen dannes enten i jordhuler eller på mørke steder i hus.

Bolet er på sitt største utpå sensommeren. Inntil da har larvene blitt utviklet til sterile arbeidere, men seint på sommeren dannes hanner og kjønnsmodne hunner. Disse parer seg. Hver høst (vinter) dør svermen ut og bare de befruktede hunnene, kalt dronningene, overlever vinteren. Om våren danner hver dronning en ny sverm.

Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger.  Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.

## Referanser




## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Løken, Astrid 1987. *Stikkeveps.* Norsk Entomologisk forening, Norske Insekttabeller Nr.11 
* Rognes, Knut. 1980. ''Preparering og bestemmelse av stikkveps.'' Norsk Entomologisk forening, Insekt-Nytt 2/5, side 7-13

## Eksterne lenker
*
Kristin Handeland

**Kristin Handeland** (født 12. januar 1965) er en norsk lokalpolitiker fra Arbeiderpartiet. Hun var ordfører i Fedje kommune i Hordaland fra 2007 til 2015.

## Referanser


## Eksterne lenker
*
Jan Ivar Rødland

**Jan Ivar Rødland** (født 1961) er en lokalpolitiker fra Arbeiderpartiet. Han var ordfører i Granvin kommune i Hordaland fra 2007 til 2011.

Rødland er skogbruksplanlegger av yrke. Fra 2013 til 2018 var han styreleder i Skognæringa Kyst.

## Referanser
Roing under Sommer-OL 1988

**[[Roing]]** var med på det olympiske programmet for 20. gang under OL 1988 i Seoul. Det ble konkurrert i totalt fjorten roøvelser, åtte for menn og seks for kvinner. Øst-Tyskland ble beste nasjon med åtte gullmedaljer foran Italia med to.

## Medaljer
  

## Menn
### Singelsculler

### Dobbeltsculler

### Toer uten styrmann

### Toer med styrmann

### Dobbeltfirer

### Firer uten styrmann

### Firer med styrmann

### Åtter

## Kvinner
### Singelsculler

### Dobbeltsculler

### Toer uten styrmann

### Dobbeltfirer

### Firer med styrmann

### Åtter
Unni Askeland

**Unni Askeland** (født 1962) er en norsk billedkunstner. 

## Bakgrunn og arbeid
Unni Askeland har utdannelse fra Oslo Tegne- og Maleskole (1982–1983), Kunstskolen i Kabelvåg (1983–1984), Statens håndverks- og kunstindustriskole i Oslo (1984–1985), Vestlandets kunstakademi i Bergen (1985–1986) og Statens kunstakademi i Oslo (1987–1992). Hun har hatt en rekke separatutstillinger og deltatt på Høstutstillingen, Østlandsutstillingen og Norske Bilder. Hun har også vist bilder i Göteborg, København, Amsterdam  og New York.

Unni Askeland var i flere år samboer med musikeren Eric Andersen, som hun har fire barn med, og ble på 1980- og 90-tallet en del av kunstnermiljøet omkring Bob Dylan og andre musikerkjendiser i New York. Hun deltok blant annet i performanceprosjekter med Lou Reed. 

Unni Askeland har flere ganger fått oppmerksomhet i norske massemedier. Blant annet ble mange provosert da hun i 2004 viste en serie litografier og malerier som hun kalte «Munchadopsjoner»  der hun bearbeidet Edvard Munchs kjente motiver. Et av bildene var *Vampyr* malt med hoggtenner. Utstillinga ble vist blant annet i Blomqvist Kunsthandel i Oslo og i Nordnorsk Kunstmuseum i Tromsø. I forbindelse med utstillinga «Desire-Destruction» i 2006, som viste malerier med berømtheter fra moderne populærkultur, forklarte Askeland at kunsten også må underholde. Hun fikk også mye omtale i februar 2008 da Nasjonalmuseets direktør Allis Helleland kjøpte inn fire store malerier, 60 filmstills og en video av henne for 600 000 kroner mot museets innkjøpskomités anbefaling. De tre største maleriene viste filmstjernene Humphrey Bogart og Ingrid Bergman og var utført i en bildestil som mange opplevde som en pastisj på Andy Warhols berømte plakatportretter i silketrykk-teknikk.

I 2024 deltok hun i ''Farmen kjendis''.

Unni Askeland bor og arbeider på Kløfta nordøst for Oslo.

## Referanser


## Eksterne lenker
* 
*  Munch-adopsjoner hos Galleri Munch
Gard Folkvord

**Gard Per Arne Folkvord** (født 10. januar 1969 i Voss) er en norsk politiker fra Arbeiderpartiet. Folkvord var vararepresentant til Stortinget i tre perioder fra 1993 til 2005. Han møtte fast fra 1996 til 1997 og fra 2000 til 2001 for henholdsvis Ranveig Frøiland og Grete Knudsen da de var statsråder henholdsvis i regjeringen Jagland og Stoltenberg.

Folkvord satt i formannskapet i Odda kommune i Hordaland fra 1991 til 2003 og han var ordfører  fra 2007 til 2011. Ved kommunevalget 2011 mistet Arbeiderpartiet et mandat og Gard Folkvord mistet ordførervervet etter at partiet Rødt inngikk et valgteknisk samarbeid med Høyre, NyeOdda, Venstre og Senterpartiet. Etter valgnederlaget uttalte Folkvord til pressen at han var klar til å gå tilbake til sin tidligere jobb ved røsteanlegget på «Zinken».  Fra 2015 er han hovedtillitsvalgt ved Boliden Odda (Zinken).

Folkvord er fagutdannet som prosessoperatør i elektrokjemisk industri.

## Referanser


## Eksterne lenker
*
Oskar Moll

**Oskar Karl Moll** (født 21. juli 1875 i Brieg nær Breslau, død 19. august 1947 i Berlin) var en tysk maler mest kjent for sine lett abstrakte landskaper, stilleben og portretter.

## Liv og virke
Han studerte i München og Berlin, under blant andre Lovis Corinth og dro sammen med sin ektefelle Marg Moll (1884–1977) til Paris hvor de også møtte Henri Matisse. Han ble professor ved det statlige akademiet for kunst og kunsthåndverk i Breslau, og fra 1925 og til nedleggelsen i 1932 også direktør. Livshistorien faller forøvrig sammen med ektefellens inntil han døde i 1947. Marg Moll var mest kjent som billedhugger.

Moll skapte bilder som kombinerte lineære strukturer med fargeflater, som ble lyriske og levende gjennom fargekontraster og ornamental motivpresentasjon. Stilen passet ikke inn i nazistenes kultursyn, og 26 verker ble beslaglagt som entartet.

## Referanser


## Eksterne lenker
* 
* www.oskar-u-marg-moll.de Homepage von Oskar und Marg Moll
Eirik Haga

**Eirik Haga** (født 16. november 1957) er en politiker som representerer Arbeiderpartiet. Han var ordfører i Vaksdal kommune i Hordaland fra 2007 til 2019. Hans forgjenger var Øivind Olsnes fra Høyre. Haga har vært medlem av Vaksdal kommunestyre siden 2001. 

Arbeiderpartiet fikk 44,1 prosent av stemmene i Vaksdal kommune i 2011 og Haga ble gjenvalgt som ordfører i 2011 og i 2015. Arbeiderpartiet er populært i Vaksdal kommune. Det beste resultatet ved kommunevalg har vært 56% i 1951 og det dårligste resultatet 27,3 prosent. Valgresulatet i 2015 var 38,7 prosent. 

Haga er utdanna adjunkt og var rektor før han ble ordfører. 

## Referanser
Roing under Sommer-OL 1996

**[[Roing]]** var med på det olympiske programmet for 22. gang under OL 1996 i Atlanta. Det ble konkurrert i totalt fjorten roøvelser, åtte for menn og seks for kvinner. Australia ble beste nasjon foran Tyskland, Romania og Sveits alle med to gullmedaljer hver.

## Medaljer
  

## Menn
### Singelsculler

### Dobbeltsculler

### Dobbeltsculler, lettvekt

### Toer uten styrmann

### Dobbeltfirer

### Firer uten styrmann

### Firer uten styrmann, lettvekt

### Åtter

## Kvinner
### Singelsculler

### Dobbeltsculler

### Dobbeltsculler, lettvekt

### Toer uten styrmann

### Dobbeltfirer

### Åtter

## Eksterne lenker
*  Rowing at the 1996 Atlanta Summer Games  på Sports-reference.com/Olympics
Max Erwin von Scheubner-Richter

**Ludwig Maximilian Erwin von Scheubner-Richter** (1884–1923) var en tysk diplomat og lederfigur i NSDAPs tidligste fase.

Scheubner-Richter hadde tysk-baltisk bakgrunn og kjempet på tysk side under første verdenskrig. Han tjenestegjorde på vestfronten i starten av krigen, men ble raskt forflyttet til østfronten etter at hans overordnende fikk rede på hans russisk-kunnskaper. Allerede i desember 1914 ble han sendt som tysk visekonsul til Erzerum i Tyrkia. Her ble han vitne til folkemordet på armenerne.

Etter krigen flyttet han tilbake til Baltikum og ble medlem av et baltisk frikorps. Allerede i 1918 flyttet han til Tyskland der han i 1920 deltok i det mislykkede Kappkuppet. Etter det flyktet han til München hvor han ble medlem av NSDAP.

Scheubner-Richter var en av initiativtakerne til ølkjellerkuppet i 1923, hvor han ble skutt og drept av politiet. Det første bindet av Adolf Hitlers bok *[[Mein Kampf]]* er dedisert til Scheubner-Richter, sammen med de 15 andre som også ble drept under kuppforsøket.

## Fotnoter

## Referanser
Ingeborg Eliassen (1953– )

**Ingeborg Eliassen** (født 26. juli 1953 i Ballangen) er en norsk forfatter, dramatiker og kursholder i kreativ skriving.  

Allerede i 1975 fikk hun antatt dikt i Nordnorsk Forfatterlags antologi *Nordfra 1975*. Hun var også representert i Nordnorsk Magasins antologi *Ei heil vøa* i 1982. Eliassen er utdannet agronom og har arbeidet to år for Fredskorpset i Tanzania. 

## Bibliografi
### Barnebøker
* 2018 *Du tror det ikke før du får se det* Cappelen Damm Forlag
* 2016 *Snarveien* Cappelen Damm Forlag
* 2007 *Ein vakker dag* Orkana forlag
* 1979 *Berre ei lita ert* Det Norske Samlaget

### Bøker
* 2010 *To skodespel* Andre Akt forlag

### Dramatikk
* 2020 *I Boks* (ny versjon av *Gammel* (2004), Nesodden, produsent Andre Akt
*2017 *Sirkus Lykke*, helaftens familieteater
*2013 *Crème de la crème*, Norsk dramatikkfestival
*2012 *Jatakk*, monolog, NRK Radioteatret
* 2009 *Jatakk*, monolog, Ådissjen Transit
* 2008 *[[Hvem var Eugene Ejike Obiora]]* Nordic Black Theatre
* 2007 *Til Noreg der kjærleik ventar*, Det Norske Teater
* 2005 *Hvis æ hadde ei mor*, musikkdramatikk, Propellen/Trøndelag teater 
* 2004 Sår, enakter, versjon II, Propellen/Trondheim Kunstmuseum 
* 2004 *Gammel*, forestilling/utstilling Propellen/Trondheim Kunstmuseum 
* 2003 *Sår*, enakter, versjon I, Propellen/Trøndelag Teater 
* 2000 To søstre, nypremiere, Sogn og Fjordane Teater, Førde 
* 1999 *Two sisters*, translated by K Stewart Kreisman, England 
* 1998 Dramatisering av *Katitzi*, Teater Fusentast, Trondheim 
* 1995 *To søstre*, Totalteatret/Hålogaland Teater, Tromsø 
* 1992 *Ingen ting å være redd for*, Trøndelag Teater, Trondheim 
* 1987 *Ildstålet* (medforfatter) BUL Nidaros, Trondheim 
* 1985 *Stemora, bestemora og myrsnipa*, Vikateaterfestivalen, Oslo 
* 1985 *Englebarn og jævelunga* (medforfatter) Hålogaland Teater, Tromsø 
* 1985 *Blusesøm*, monolog, Hålogaland Teater/FINN, Tromsø, Harstad 
* 1981 *Ka tru vest raset kjem*, hørespill NRK Troms

## Kilder
* Presentasjon av Ingeborg Eliassen i Forfatterkatalogen på Forfattersentrums nettsider

## Eksterne lenker
* Ingeborg Eliassens hjemmeside
* Ingeborg Eliassen  hos Norske Dramatikeres Forbund
Gunn Berit Lunde Aarvik

**Gunn Berit Lunde Aarvik** (født 7. oktober 1954, død 9. juni 2018) var en norsk politiker fra Arbeiderpartiet. Hun var ordfører i Voss kommune i Hordaland fra 2007 til 2011.

Gunn Berit Lunde Aarvik hadde utdannelse fra Vatles Handelsskule i Voss og var administrasjonsleder ved Voss videregåande skule.

## Referanser
Astrid Farestveit Selsvold

**Astrid Farestveit Selsvold** (født 25. januar 1964) er en norsk politiker for Arbeiderpartiet. Hun var ordfører i Kvam herad i Hordaland fra 2003 til 2011.

## Referanser


## Eksterne lenker
*